User:Subodha Lakshan/sandbox

C W W Kannangara Central College Mathugama.


C W W Kannangara Central College Mathugama.
 * බෞද්ධ සංස්කෘතියෙන් පෝෂිත වූ ලංකාවේ ප්‍රෞඪ ඉතිහාසයක් ගොඩ නැංවූයේ බුදු දහම පදනම් කර ගත් අධ්‍යාපනයයි. අධ්‍යාපනය මිනිසා තුළ පැවතිය යුතු නෛසර්ගික අයිතියක් ලෙස යුරෝපීය ජාතීහූ කල්පනා කිරීමෙන් පසු විවිධ අධ්‍යාපන සංකල්ප බිහිවිය. ඊට පෙර සිටම ශ්‍රී ලංකාවේ විහාරස්ථාන ආශ්‍රිතව අධ්‍යාපනය ක්‍රියාත්මක විය. අනුරාධපුර යුගය දක්වා එය ඈතට විහිදී යනු ඇත. ශ්‍රී ලංකාවේ ප්‍රෞඪ රජවරු උගත්තු වූහ. බුද්ධිමත් හු වූහ. දේශයේ ආර්ථිකයක් ගොඩ නැංවීමට ඔවුන් සමත් වූයේ ඒ නිසයි. අග්‍රගන්‍ය කලා නිර්මාණ බිහි වූයේ ඒ නිසයි. බෞද්ධ විහාරස්ථාන වල තම දායකයන්ටත් ඔවුන්ගේ දරුවන්ටත් ශිල්ප ඥානය ලබා දුන්නේ මුදල් අය කිරීමක් නොමැතිව බව පැහැදිලිය. ශ්‍රී ලංකාවට ආවේණික අධ්‍යාපන ක්‍රමයක් අතීතයේ තිබුණ නමුත් ඉංග්‍රීසි අධ්‍යාපන ක්‍රමය ස්ථාපිත වීමෙන් පසු විවිධ දුබලතා වරින් වර මතු විය. එය ඉංග්‍රීසි ජාතික අධ්‍යාපනඥයන්ම සනාත කොට ඇත. දේශීය සංස්කෘතියත් මාතෘ භාෂාවන් දෙස අවඥාවෙන් බැලීමට දේශයෙන් ජනිත වූ දරුවෝම පෙළඹුනාහ. සිංහල භාෂාව දැනගත් අයට වඩා ඉංග්‍රීසි භාෂාව දැනගත් සමාජය ඉහළ ස්ථරයක සිටින වරප්‍රසාද ලත් පංතියක් ලෙස පිළිගැණින. රටක ප්‍රගමනයට එය ඉතා හානිකර තත්ත්වයකි. අධ්‍යාපනයේ දුබලතාවය මතුවන්නේ පාසල් වලින් විශ්ව විද්‍යාල තුළින් බිහිවන දරුවන් රැකියා වියුක්තියෙන් පෙළෙන්නන් වූ බැවිනි. වෝල්ටර් සැනිඩෙල් පෙන්වා දුන්නේ තම සංස්කෘතිය දෙස අවඥාවෙන් බලන තරුණයන් කාර්‍යාල දොරවල් අසල පුහුණු වීමට බලා සිටින අධ්‍යාපන ක්‍රමයක් බිහි වී ඇති බවයි. ජේ. ජේ. ආර්. බ්‍රිජ් පෙන්වා දුන්නේ ශ්‍රී ලංකාවේ දරුවන්ගේ අධ්‍යාපනය අවශ්‍යතා අනුව සකස් විය යුතු බවයි. සිංහල හා දෙමළ දරුවන් ඉංග්‍රීසි භාෂාවෙන් අධ්‍යාපනය ලබා දීම මඟින් ඔවුන්ගේ බුද්ධියට හානියක් වන බව අධ්‍යාපනඥයෝ පෙන්වා දුන්හ.